Bruxelles, 10.01.2005

KOM(2005) 3 endelig

2003/0198 COD

MEDDELELSE FRA KOMMISSIONEN TIL EUROPA-PARLAMENTET i medfør af EF-traktatens artikel 251, stk. 2, andet afsnit om

Rådets fælles holdning med henblik på vedtagelse af Europa-Parlamentets og Rådets forslag til forordning om ændring af konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengen-informationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer

2003/0198 COD

MEDDELELSE FRA KOMMISSIONEN TIL EUROPA-PARLAMENTETi medfør af EF-traktatens artikel 251, stk. 2, andet afsnitom

Rådets fælles holdning med henblik på vedtagelse af Europa-Parlamentets og Rådets forslag til forordning om ændring af konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengen-informationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer

BAGGRUND

+++++ TABLE +++++

INDLEDNING

Kommissionen sendte den 3. september 2003 Rådet et forslag til Europa-Parlamentets og Rådets forordning om ændring af konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengen-informationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer.

Det generelle mål med forslaget er at ændre Schengen-konventionen for at forbedre samarbejdet mellem medlemsstaterne og dermed den måde, hvorpå det indre marked fungerer. De specifikke mål er følgende: For det første bidrager forslaget til at gennemføre en fælles transportpolitik, idet medlemsstaterne får yderligere operationelle muligheder for at bistå hinanden med omregistrering af motorkøretøjer, hvilket letter den gensidige anerkendelse af registreringsattester udstedt af andre medlemsstater. For det andet medfører forslaget en videreudvikling af Schengen- reglerne ifølge Rådets afgørelse 1999/436/EF[1]. Det er et konkret bidrag til en række andre initiativer til udvikling af Schengen- reglerne , der tager sigte på at indføre nye funktioner i SIS. For det tredje vil forslaget bidrage til at opnå de mål, der blev opstillet af Det Europæiske Råd i Tammerfors, navnlig i afsnit IX ”Udbygning af samarbejdet om kriminalitetsbekæmpelse” i kapitel C “Bekæmpelse af kriminalitet på EU-plan”, punkt 43: ”Samarbejdet mellem medlemsstaternes myndigheder om efterforskning af grænseoverskridende kriminalitet i medlemsstaterne bør udnyttes bedst muligt”.

ÆNDRINGER

Parlamentet afgav sin udtalelse den 1. april 2004 og foreslog 10 ændringer[2].

Alle de af Europa-Parlamentet foreslåede ændringer, som er acceptable for Kommissionen (ændring 1, 2, 3, 5, 6 og 7), er blevet indarbejdet i teksten. Ændring 8 indgår også i den fælles holdning.

De øvrige ændringer (ændring 4, 10 og 11), som Kommissionen ikke kan acceptere, er ikke indsat i den fælles holdning, da det nuværende udkast til forordning ikke anses for at udgøre det rette og tilstrækkelige retsgrundlag for disse bestemmelser.

De øvrige ændringer, som Rådet har indført, kan Kommissionen acceptere, herunder ændringen ”eller ugyldige” i betragtning 6; i betragtning 7 og 15; ”eller ugyldige” i artikel 1, artikel 102a, stk. 1, litra c; ”og til at videregive dem til den pågældende tjeneste” i artikel 1, artikel 102a, stk. 2, og artikel 2, stk. 3, 4 og 5.

Konklusion

Den fælles holdning blev formelt vedtaget af Rådet den 22. december 2004 med enstemmighed. Kommissionen støtter den fælles holdning.

[1] Rådets afgørelse 1999/436/EF af 20. maj 1999 om fastsættelse, i overensstemmelse med de relevante bestemmelser i traktaten om oprettelse af Det Europæiske Fællesskab og traktaten om Den Europæiske Union, af retsgrundlaget for hver af de bestemmelser og afgørelser, der udgør Schengen - reglerne, EFT L 176 af 10.7.1999, s. 17-30.

[2] Resultatet af Europa-Parlamentets førstebehandling findes i dokument 7965/04 CODEC 485 SIRIS 49 COMIX 231.